12. ฐานะการเงินและผลการดำเนินงาน

12.1 ผลการดำเนินงาน

ผลประกอบการรวมปี 2552 มีมูลค่า 190 ล้านเหรียญสหรัฐ หรือ มีมูลค่าเท่ากับ 6,486 ล้านบาท
เมื่อเปรียบเทียบกับยอดขายรวมปี 2551 ซึ่งมีมูลค่า 215 ล้านเหรียญสหรัฐ หรือ มีมูลค่าเท่ากับ
7,143 ล้านบาท ลดลงในอัตราร้อยละ 12 และ 9
เมื่อเทียบกับปีก่อนในสกุลเงินเหรียญสหรัฐและเงินบาทตามลำดับ (เงินบาทอ่อนค่าร้อยละ 3.5
โดยอัตราเฉลี่ยปี 2551 : 33.23 บาท/เหรียญสหรัฐ เทียบกับ ปี 2552 : 34.43
บาท/เหรียญสหรัฐ) ยอดขายลดลงเนื่องจากผลกระทบจากสภาวะเศรษฐกิจในช่วงครึ่งแรกของปี
ความต้องการของลูกค้าเริ่มมีมากขึ้นในช่วงครึ่งปีหลัง โดยเฉพาะผลิตภัณท์การสื่อสารโทรคมนาคม
และ ประเภทอุตสาหกรรม แต่มีวัตถุดิบรองรับไม่เพียงพอ
เนื่องจากบริษัทผู้ผลิตวัตถุดิบได้ลดกำลังผลิตในช่วงเศรษฐกิจถดถอยเมื่อปีก่อน

กำไรเบื้องต้นรวม และ กำไรเบื้องต้นเฉพาะของบริษัทฯ ของทั้งปี 2552 มีจำนวน 821 ล้านบาท
และ จำนวน 791 ล้านบาท หรือ ร้อยละ 12.7 และ ร้อยละ 12.4 ของรายได้ ตามลำดับ
เมื่อเปรียบเทียบกับกำไรเบื้องต้นรวม และ กำไรเบื้องต้นเฉพาะของบริษัทฯ ของปี 2551
ซึ่งมีจำนวน 961 ล้านบาท และ จำนวน 923 ล้านบาท ลดลงเป็นจำนวน 140 ล้านบาท และ
จำนวน 132 ล้านบาท ตามลำดับ สาเหตุหลักเนื่องจากยอดขายลดลง ด้วยเหตุผลตามที่กล่าวข้างต้น

ค่าใช้จ่ายในการขายและการบริหารเฉพาะของบริษัทฯ และ งบการเงินรวม ในปี 2552 มีจำนวน
245 ล้านบาท และ 289 ล้านบาท ตามลำดับ เมื่อเทียบกับปีก่อน ลดลงเป็นจำนวน 77 ล้านบาท
และ 59 ล้านบาท ตามลำดับ เนื่องจากประสิทธิภาพในการควบคุมต้นทุนด้านธุรการ และ
ประสิทธภาพการบริหารสินค้าคงคลัง ทำให้สินค้าคงคลังลดลง
มีผลทำให้ค่าใช้จ่ายเผื่อสินค้าล้าสมัยลดลง อีกทั้งค่าใช้จ่ายในการสำรองเผื่อเครื่องจักรล้าสมัย
ลดลงด้วย

กำไรสุทธิตามงบการเงินรวม และกำไรสุทธิตามงบการเงินเฉพาะของบริษัทฯ สำหรับปี 2552
มีจำนวน 582 ล้านบาท และ 602 ล้านบาท ตามลำดับ เมื่อเทียบกับปีก่อน ลดลงเป็นจำนวน 65
ล้านบาท และ 40 ล้านบาท ตามลำดับ สืบเนื่องจากสภาพเศรษฐกิจที่ถดถอย อย่างไรก็ตาม
บริษัทฯยังสามารถรักษาอัตรากำไรสุทธิต่อยอดชาย ให้อยู่ในระดับเดียวกับปีก่อนที่ร้อยละ 9

12.2 ฐานะทางการเงิน

สินทรัพย์

ณ วันที่ 31 ธันวาคม 2552 งบการเงินเฉพาะของบริษัทฯ และ งบการเงินรวม
มียอดสินทรัพย์รวมทั้งสิ้นจำนวน 4,038 ล้านบาท และ 3,985 ล้านบาท
ลดลงจากยอดสิ้นปีก่อนเป็นจำนวน 498 ล้านบาท และ 571 ล้านบาท ตามลำดับ
สาเหตุหลักเนื่องจากเงินสดและเงินลงทุนระยะสั้นลดลงจำนวน 193 ล้านบาท และ
สินค้าคงคลังลดลงเป็นจำนวน 352 ล้านบาท สาเหตุหลักตามที่อธิบายในหัวข้อเรื่องสภาพคล่อง

สภาพคล่อง

ในปี 2552 เอสวีไอมีกระแสเงินสดสุทธิจากกิจกรรมดำเนินงานจากงบการเงินรวม จำนวน 1,148
ล้านบาท มากกว่าปี 2551 เป็นจำนวน 436 ล้านบาท
ทั้งนี้เป็นผลมาจากผลกำไรจากการดำเนินงาน เป็นจำนวน 582 ล้านบาท
การบริหารสินค้าคงคลังให้ลดลง และ การเพิ่มระยะเวลาชำระเงินเจ้าหนี้การค้า เป็นจำนวน 334
ล้านบาท และจำนวน 285 ล้านบาท ตามลำดับ
โดยเงินสดลดลงสาเหตุหลักจากการจ่ายเงินปันผลในปี 2552 รวมจำนวน1,817 ล้านบาท
บริษัทฯมีรายได้ก่อนหักดอกเบี้ย ภาษีเงินได้ และ การตัดต่าเสื่อมราคา (EBITDA) เป็นจำนวน
782 ล้านบาท

หนี้สิน

ยอดหนี้สินรวมเฉพาะของบริษัทฯและงบการเงินรวม มีจำนวน 1,966 ล้านบาท และ 2,012
ล้านบาท ตามลำดับ ยอดหนี้สินงบการเงินรวมเพิ่มขึ้นจากจำนวนหนี้สินรวมของสิ้นปีก่อนจำนวน 513
ล้านบาท สาเหตุหลักเนื่องจากเจ้าหนี้การค้าเพิ่มขึ้นเป็นจำนวน 286 ล้านบาท
ซึ่งเป็นผลจากการซื้อวัตถุดิบเพิ่มขึ้น เพื่อรองรับคำสั่งซื้อที่เพิ่มขึ้นในช่วงปลายปี และเงินกู้ระยะสั้น
และระยะยาวเพิ่มขึ้นจำนวน 177 ล้านบาท และ 164 ล้านบาทตามลำดับ

ส่วนของผู้ถือหุ้น

ส่วนของผู้ถือหุ้นงบเฉพาะของบริษัทฯ และ งบการเงินรวม ณ 31 ธันวาคม 2552 มีจำนวน 2,072
ล้านบาท และ 1,972 ล้านบาท ตามลำดับ เปรียบเทียบกับสิ้นปีก่อนลดลงเป็นจำนวน 1,064
ล้านบาท และ 1,084 ล้านบาท ตามลำดับ โดยเพิ่มขึ้นจากเงินกำไรสุทธิปี 2552 จำนวน 582
ล้านบาท อีกทั้งได้รับส่วนเพิ่มจากการแปลงสภาพใบสำคัญแสดงสิทธิที่ได้ออกให้แก่ผู้ถือหุ้นเดิม
(SVI-W2) จำนวน 155 ล้านบาท และลดลงจากการจ่ายเงินปันผลรวมเป็นจำนวนเงิน 1,817
ล้านบาท

 งบการเงิน

สรุปรายงานการสอบบัญชี 

ผู้สอบบัญชีที่ได้รับความเห็นชอบของบริษัทฯ ในระยะ 2 ปีที่ผ่านมา สำหรับปีบัญชีสิ้นสุดวันที่ 31
ธันวาคม 2551 และปี 2552 ได้แก่ นางสาวรุ้งนภา เลิศสุวรรณกุลผู้สอบบัญชีรับอนุญาตเลขทะเบียน
3516 จาก บริษัท สำนักงาน เอินส์ท แอนด์ ยัง จำกัด
โดยสามารถสรุปรายงานการสอบบัญชีได้ดังนี้

ผู้สอบบัญชีได้ตรวจสอบงบดุลรวม ณ วันที่ 31 ธันวาคม 2552 และ 2551 งบกำไรขาดทุนรวม
งบแสดงการเปลี่ยนแปลงส่วนของผู้ถือหุ้นรวมและงบกระแสเงินสดรวมสำหรับปีสิ้นสุดวันเดียวกันของแต่ละปีของบริษัท
เอสวีไอ จำกัด (มหาชน) และบริษัทย่อย และได้ตรวจสอบงบการเงินเฉพาะกิจการของบริษัท
เอสวีไอ จำกัด (มหาชน) ด้วยเช่นกัน
ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า
ข้าพเจ้ามิได้ตรวจสอบงบการเงินของบริษัทย่อยในต่างประเทศ
ตามที่กล่าวไว้ในหมายเหตุประกอบงบการเงินข้อ 12 งบการเงินรวม ณ วันที่ 31 ธันวาคม 2552
และ 2551 ของ บริษัทฯได้รวมงบการเงินของบริษัทย่อยดังกล่าวโดยรวมสินทรัพย์รวม ณ วันที่ 31
ธันวาคม 2552 และ 2551 จำนวน 91.6 ล้านบาท และ 185.7 ล้านบาท ตามลำดับ
และยอดรายได้รวมสำหรับปีสิ้นสุดวันเดียวกันของแต่ละปีจำนวน 100.6 ล้านบาท และ 151.2
ล้านบาท ตามลำดับ งบการเงินของบริษัทย่อยดังกล่าวตรวจสอบโดยผู้สอบบัญชีอื่น
ซึ่งแสดงความเห็นอย่างไม่มีเงื่อนไข โดยข้าพเจ้าได้รับรายงานการตรวจสอบของผู้สอบบัญชีเหล่านั้น
และความเห็นของข้าพเจ้าในส่วนที่เกี่ยวข้องกับจำนวนเงินของรายการต่างๆของบริษัทย่อยดังกล่าว
ซึ่งรวมอยู่ในงบการเงินรวมของบริษัทฯได้ถือตามรายงานของผู้สอบบัญชีอื่นเหล่านั้น

ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไปซึ่งกำหนดให้ข้าพเจ้าต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผลว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญ
ซึ่งผู้บริหารเป็นผู้จัดทำขึ้น
ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
ข้าพเจ้าเชื่อว่าการตรวจสอบดังกล่าวประกอบกับรายงานของผู้สอบบัญชีอื่นที่กล่าวถึงในวรรคแรกให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

จากการตรวจสอบของข้าพเจ้าและรายงานของผู้สอบบัญชีอื่น ข้าพเจ้าเห็นว่า
งบการเงินรวมข้างต้นนี้แสดงฐานะการเงิน ณ วันที่ 31 ธันวาคม 2552 และ 2551
ผลการดำเนินงานและกระแสเงินสดสำหรับปีสิ้นสุดวันเดียวกันของแต่ละปีของบริษัท เอสวีไอ จำกัด
(มหาชน) และบริษัทย่อย และเฉพาะของบริษัท เอสวีไอ จำกัด (มหาชน)
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

นโยบายการบัญชีที่สำคัญ

การรับรู้รายได้

ขายสินค้า

รายได้จากการขายสินค้ารับรู้เมื่อบริษัทฯได้โอนความเสี่ยงและผลตอบแทนที่เป็นสาระสำคัญของความเป็นเจ้าของสินค้าให้กับผู้ซื้อแล้ว
รายได้จากการขายแสดงมูลค่าตามราคาในใบกำกับสินค้าโดยไม่รวมภาษีมูลค่าเพิ่ม
สำหรับสินค้าที่ได้ส่งมอบหลังจากหักส่วนลดแล้ว

ในกรณีของการขายส่งออก
บริษัทฯรับรู้รายได้เมื่อมีการส่งสินค้าและกรรมสิทธิ์ในสินค้าได้โอนให้แก่ผู้ซื้อแล้ว

ดอกเบี้ยรับ

ดอกเบี้ยถือเป็นรายได้ตามเกณฑ์คงค้างโดยคำนึงถึงอัตราผลตอบแทนที่แท้จริง

เงินสดและรายการเทียบเท่าเงินสด

เงินสดและรายการเทียบเท่าเงินสดหมายถึง เงินสดและเงินฝากธนาคาร
และเงินลงทุนระยะสั้นที่มีสภาพคล่องสูง ซึ่งถึงกำหนดจ่ายคืนภายในระยะเวลาไม่เกิน 3
เดือนนับจากวันที่ได้มาและไม่มีข้อจำกัดในการเบิกใช้

เงินลงทุนชั่วคราว

เงินลงทุนในหน่วยลงทุนถือเป็นเงินลงทุนในหลักทรัพย์เผื่อขายโดยแสดงตามมูลค่ายุติธรรม
มูลค่ายุติธรรมของหน่วยลงทุนคำนวณจากมูลค่าสินทรัพย์สุทธิ
และใช้วิธีถัวเฉลี่ยถ่วงน้ำหนักในการคำนวณต้นทุนของเงินลงทุน
บริษัทฯบันทึกการเปลี่ยนแปลงมูลค่าหลักทรัพย์ดังกล่าวเป็นรายการ
แยกต่างหากในส่วนของผู้ถือหุ้นจนกระทั่งจำหน่ายหลักทรัพย์ดังกล่าวออกไป
จึงบันทึกการเปลี่ยนแปลงมูลค่านั้นในงบกำไรขาดทุน

เงินลงทุนในบริษัทย่อย

  เงินลงทุนในบริษัทย่อยที่แสดงอยู่ในงบการเงินเฉพาะกิจการแสดงมูลค่าตามวิธีราคาทุน

ลูกหนี้การค้า

ลูกหนี้การค้าแสดงมูลค่าตามจำนวนมูลค่าสุทธิที่จะได้รับ
บริษัทฯและบริษัทย่อยบันทึกค่าเผื่อหนี้สงสัยจะสูญสำหรับผลขาดทุนโดยประมาณที่อาจเกิดขึ้นจากการเก็บเงินลูกหนี้ไม่ได้
ซึ่งโดยทั่วไปพิจารณาจากประสบการณ์การเก็บเงินและการวิเคราะห์อายุหนี้

สินค้าคงเหลือ

สินค้าสำเร็จรูปและสินค้าระหว่างผลิตแสดงตามราคาทุนมาตรฐาน (ซึ่งใกล้เคียงกับต้นทุนจริง)
หรือมูลค่าสุทธิที่จะได้รับแล้วแต่ราคาใดจะต่ำกว่า
ราคาทุนดังกล่าวหมายถึงต้นทุนในการผลิตทั้งหมดรวมทั้งค่าโสหุ้ยโรงงานด้วย

วัตถุดิบ
วัสดุสิ้นเปลืองและอะไหล่แสดงมูลค่าตามราคาทุนถัวเฉลี่ยถ่วงน้ำหนักหรือมูลค่าสุทธิที่จะได้รับแล้วแต่ราคาใดจะต่ำกว่า
และจะถือเป็นส่วนหนึ่งของต้นทุนการผลิตเมื่อมีการเบิกใช้

ที่ดิน อาคาร และอุปกรณ์และค่าเสื่อมราคา

ที่ดินแสดงมูลค่าตามราคาทุน
อาคารและอุปกรณ์แสดงมูลค่าตามราคาทุนหักค่าเสื่อมราคาสะสมและค่าเผื่อการด้อยค่าของสินทรัพย์
(ถ้ามี)

ค่าเสื่อมราคาของอาคารและอุปกรณ์คำนวณจากราคาทุนของสินทรัพย์โดยวิธีเส้นตรงตามอายุการใช้งานโดยประมาณของสินทรัพย์ดังนี้

  ----------------------------------------------------- -----------------
  อาคาร                                                 20 ปี

  ส่วนปรับปรุงอาคารและที่ดิน                                  5 ปี

  เครื่องจักรและอุปกรณ์                                      5 - 10 ปี

  เครื่องตกแต่งติดตั้งและอุปกรณ์สำนักงาน                         5 - 10 ปี

  ยานพาหนะ                                              5 ปี
  ----------------------------------------------------- -----------------

ค่าเสื่อมราคารวมอยู่ในการคำนวณผลการดำเนินงาน

ไม่มีการคิดค่าเสื่อมราคาสำหรับที่ดิน งานระหว่างก่อสร้างและเครื่องจักรระหว่างติดตั้ง

โปรแกรมคอมพิวเตอร์และค่าตัดจำหน่าย

โปรแกรมคอมพิวเตอร์แสดงมูลค่าตามราคาทุนหักค่าตัดจำหน่ายสะสมและค่าเผื่อการด้อยค่าสะสม
(ถ้ามี)
ค่าตัดจำหน่ายของโปรแกรมคอมพิวเตอร์คำนวณจากราคาทุนโดยวิธีเส้นตรงตามอายุการให้ประโยชน์โดยประมาณ
5 ปี ค่าตัดจำหน่ายรับรู้เป็นค่าใช้จ่ายในงบกำไรขาดทุน

รายการธุรกิจกับบุคคลหรือกิจการที่เกี่ยวข้องกัน

บุคคลหรือกิจการที่เกี่ยวข้องกันกับบริษัทฯ หมายถึง บุคคลหรือกิจการที่มีอำนาจควบคุมบริษัทฯ
หรือถูกควบคุมโดยบริษัทฯไม่ว่าจะเป็นโดยทางตรงหรือทางอ้อม
หรืออยู่ภายใต้การควบคุมเดียวกันกับบริษัทฯ

นอกจากนี้บุคคลหรือกิจการที่เกี่ยวข้องกันยังหมายรวมถึงบุคคลซึ่งมีอิทธิพลอย่างเป็นสาระสำคัญกับบริษัทฯ
ผู้บริหารสำคัญ กรรมการหรือพนักงานของบริษัทฯ
ที่มีอำนาจในการวางแผนและควบคุมการดำเนินงานของบริษัทฯ

สัญญาเช่าระยะยาว

สัญญาเช่าการเงิน

สัญญาเช่าอุปกรณ์ที่ความเสี่ยงและผลตอบแทนของความเป็นเจ้าของส่วนใหญ่ได้โอนไปให้กับผู้เช่าถือเป็นสัญญาเช่าการเงิน
สัญญาเช่าการเงินจะบันทึกเป็นรายจ่ายฝ่ายทุนด้วยมูลค่ายุติธรรมของสินทรัพย์ที่เช่าหรือมูลค่าปัจจุบันสุทธิของจำนวนเงินที่ต้องจ่ายตามสัญญาเช่าแล้วแต่มูลค่าใดจะต่ำกว่า
ภาระผูกพันตามสัญญาเช่าหักค่าใช้จ่ายทางการเงินจะบันทึกเป็นหนี้สินระยะยาว
ส่วนดอกเบี้ยจ่ายจะบันทึกในงบกำไรขาดทุนตลอดอายุของสัญญาเช่า
สินทรัพย์ที่ได้มาตามสัญญาเช่าการเงินจะคิดค่าเสื่อมราคาตลอดอายุการใช้งานของสินทรัพย์ที่เช่า
หรืออายุของสัญญาเช่า แล้วแต่ระยะเวลาใดจะต่ำกว่า

สัญญาเช่าดำเนินงาน

สัญญาระยะยาวเพื่อเช่าสินทรัพย์โดยที่ความเสี่ยงและผลตอบแทนของความเป็นเจ้าของส่วนใหญ่ยังคงอยู่กับผู้ให้เช่าจะจัดเป็นสัญญาเช่าดำเนินงาน
เงินที่ต้องจ่ายภายใต้สัญญาเช่าดำเนินงานสุทธิจากสิ่งตอบแทนจูงใจที่ได้รับจากผู้ให้เช่า
(จะบันทึกในงบกำไรขาดทุนโดยใช้วิธีเส้นตรงตลอดอายุของสัญญาเช่านั้น)

ค่าใช้จ่ายที่เกิดขึ้นจากการยกเลิกสัญญาเช่าดำเนินงานก่อนหมดอายุการเช่า เช่น
เบี้ยปรับที่ต้องจ่ายให้แก่ผู้ให้เช่าจะบันทึกเป็นค่าใช้จ่ายในรอบระยะเวลาบัญชีที่การยกเลิกนั้นเกิดขึ้น

เงินตราต่างประเทศ

รายการที่เป็นเงินตราต่างประเทศแปลงค่าเป็นเงินบาทโดยใช้อัตราแลกเปลี่ยน ณ วันที่เกิดรายการ
สินทรัพย์และหนี้สินที่เป็นตัวเงินซึ่งอยู่ในสกุลเงินตราต่างประเทศได้แปลงค่าเป็นเงินบาทโดยใช้อัตราแลกเปลี่ยน
ณ วันที่ในงบดุล หรือหากเป็นรายการที่ได้มีการทำสัญญาตกลงอัตราแลกเปลี่ยนล่วงหน้าไว้
ก็จะแปลงค่าโดยใช้อัตราแลกเปลี่ยนที่ตกลงล่วงหน้านั้น

กำไรและขาดทุนที่เกิดจากการเปลี่ยนแปลงในอัตราแลกเปลี่ยนได้รวมอยู่ในการคำนวณผลการดำเนินงาน

การด้อยค่าของสินทรัพย์

ทุกวันที่ในงบดุล บริษัทฯจะทำการประเมินการด้อยค่าของที่ดิน
อาคารและอุปกรณ์หรือสินทรัพย์ที่ไม่มีตัวตนอื่นของบริษัทฯหากมีข้อบ่งชี้ว่าสินทรัพย์ดังกล่าวอาจด้อยค่า
บริษัทฯรับรู้ขาดทุนจากการด้อยค่าเมื่อมูลค่าที่คาดว่าจะได้รับคืนของสินทรัพย์มีมูลค่าต่ำกว่ามูลค่าตามบัญชีของสินทรัพย์นั้น
ทั้งนี้มูลค่าที่คาดว่าจะได้รับคืนหมายถึงมูลค่ายุติธรรมหักต้นทุนในการขายของสินทรัพย์หรือมูลค่าจากการใช้สินทรัพย์แล้วแต่ราคาใดจะสูงกว่า
ในการประเมินมูลค่าจากการใช้สินทรัพย์
บริษัทฯประมาณการกระแสเงินสดในอนาคตที่กิจการคาดว่าจะได้รับจากสินทรัพย์และคำนวณคิดลดเป็นมูลค่าปัจจุบันโดยใช้อัตราคิดลดก่อนภาษีที่สะท้อนถึงการประเมินความเสี่ยงในสภาพตลาดปัจจุบันของเงินสดตามระยะเวลาและความเสี่ยงซึ่งเป็นลักษณะเฉพาะของสินทรัพย์ที่กำลังพิจารณาอยู่
ในการประเมินมูลค่ายุติธรรมหักต้นทุนในการขาย
บริษัทฯใช้แบบจำลองการประเมินมูลค่าที่ดีที่สุดซึ่งเหมาะสมกับสินทรัพย์
ซึ่งสะท้อนถึงจำนวนเงินที่กิจการสามารถจะได้มาจากการจำหน่ายสินทรัพย์หักด้วยต้นทุนในการจำหน่าย
โดยการจำหน่ายนั้นผู้ซื้อกับผู้ขายมีความรอบรู้และเต็มใจในการแลกเปลี่ยนและสามารถต่อรองราคากันได้อย่างเป็นอิสระในลักษณะของผู้ที่ไม่มีความเกี่ยวข้องกัน

บริษัทฯจะรับรู้รายการขาดทุนจากการด้อยค่าในงบกำไรขาดทุน

ผลประโยชน์พนักงาน

บริษัทฯรับรู้เงินเดือน ค่าจ้าง โบนัส
และเงินสมทบกองทุนประกันสังคมและกองทุนสำรองเลี้ยงชีพเป็นค่าใช้จ่ายเมื่อเกิดรายการ

ประมาณการหนี้สิน

บริษัทฯรับรู้ประมาณการหนี้สินเมื่อมีภาระผูกพันในปัจจุบันซึ่งเกิดจากเหตุการณ์ในอดีตและมีความเป็นไปได้ค่อนข้างแน่นอนที่บริษัทฯจะสูญเสียทรัพยากรที่มีประโยชน์เชิงเศรษฐกิจเพื่อจ่ายชำระภาระผูกพันดังกล่าวและสามารถประมาณมูลค่าภาระผูกพันนั้นได้อย่างน่าเชื่อถือ

ภาษีเงินได้

บริษัทฯบันทึกภาษีเงินได้โดยคำนวณจากกิจกรรมที่ไม่ได้รับการส่งเสริมการลงทุนตามกฎหมายภาษีอากร

บริษัทย่อยในต่างประเทศบันทึกภาษีเงินได้โดยคำนวณจากกำไรสุทธิทางภาษีตามกฎหมายภาษีอากรของประเทศเหล่านั้น

ตราสารอนุพันธ์

สัญญาซื้อขายเงินตราต่างประเทศล่วงหน้า

ลูกหนี้และเจ้าหนี้ตามสัญญาซื้อขายเงินตราต่างประเทศล่วงหน้าจะถูกแปลงค่าตามอัตราแลกเปลี่ยน ณ
วันสิ้นงวดบัญชี
กำไรขาดทุนที่ยังไม่เกิดขึ้นจากการแปลงค่าเงินตราต่างประเทศดังกล่าวจะถูกบันทึกในงบกำไรขาดทุน
ส่วนเกินหรือส่วนลดที่เกิดขึ้นจากการทำสัญญาจะถูกตัดจำหน่ายด้วยวิธีเส้นตรงตามอายุของสัญญา

สัญญาแลกเปลี่ยนอัตราดอกเบี้ย

บริษัทฯรับรู้จำนวนสุทธิของดอกเบี้ยที่ได้รับจาก/จ่ายให้แก่คู่สัญญาตามสัญญาแลกเปลี่ยนอัตราดอกเบี้ยเป็นรายได้/ค่าใช้จ่ายในงบกำไรขาดทุนตามเกณฑ์คงค้าง

สัญญาใช้สิทธิเลือกซื้อขายเงินตราต่างประเทศ

จำนวนเงินที่บริษัทฯทำสัญญาใช้สิทธิเลือกซื้อขายเงินตราต่างประเทศเพื่อป้องกันความเสี่ยงที่เกิดจากการผันผวนของอัตราแลกเปลี่ยนในตลาด
ไม่ได้รับรู้เป็นสินทรัพย์หรือหนี้สิน ณ วันทำสัญญา อย่างไรก็ตาม
ค่าธรรมเนียมที่บริษัทฯจะไดัรับหรือจ่ายจากการทำสัญญาดังกล่าวจะทยอยตัดจำหน่ายโดยใช้วิธีเส้นตรงตลอดอายุของสัญญานั้น

ตราสารอนุพันธ์

สัญญาซื้อขายเงินตราต่างประเทศล่วงหน้า

ลูกหนี้และเจ้าหนี้ตามสัญญาซื้อขายเงินตราต่างประเทศล่วงหน้าจะถูกแปลงค่าตามอัตราแลกเปลี่ยน ณ
วันสิ้นงวดบัญชี
กำไรขาดทุนที่ยังไม่เกิดขึ้นจากการแปลงค่าเงินตราต่างประเทศดังกล่าวจะถูกบันทึกในงบกำไรขาดทุน
ส่วนเกินหรือส่วนลดที่เกิดขึ้นจากการทำสัญญาจะถูกตัดจำหน่ายด้วยวิธีเส้นตรงตามอายุของสัญญา

สัญญาแลกเปลี่ยนอัตราดอกเบี้ย

บริษัทฯรับรู้จำนวนสุทธิของดอกเบี้ยที่ได้รับจาก/จ่ายให้แก่คู่สัญญาตามสัญญาแลกเปลี่ยนอัตราดอกเบี้ยเป็นรายได้/ค่าใช้จ่ายในงบกำไรขาดทุนตามเกณฑ์คงค้าง

สัญญาใช้สิทธิเลือกซื้อขายเงินตราต่างประเทศ

จำนวนเงินที่บริษัทฯทำสัญญาใช้สิทธิเลือกซื้อขายเงินตราต่างประเทศเพื่อป้องกันความเสี่ยงที่เกิดจากการผันผวนของอัตราแลกเปลี่ยนในตลาด ไม่ได้รับรู้เป็นสินทรัพย์หรือหนี้สิน ณ วันทำสัญญา อย่างไรก็ตาม ค่าธรรมเนียมที่บริษัทฯจะไดัรับหรือจ่ายจากการทำสัญญาดังกล่าวจะทยอยตัดจำหน่ายโดยใช้วิธีเส้นตรงตลอดอายุของสัญญานั้น

การใช้ดุลยพินิจและประมาณการทางบัญชีที่สำคัญ

 ในการจัดทำงบการเงินตามมาตรฐานการบัญชีที่รับรองทั่วไป ฝ่ายบริหารอาจต้องใช้ดุลยพินิจและการประมาณการในเรื่องที่มีความไม่แน่นอนเสมอ การใช้ดุลยพินิจและการประมาณการดังกล่าวนี้ส่งผลกระทบต่อจำนวนเงินที่แสดงในงบการเงินและต่อข้อมูลที่แสดงในหมายเหตุประกอบ งบการเงิน ผลที่เกิดขึ้นจริงจึงอาจแตกต่างไปจากจำนวนที่ประมาณการไว้

12.3.2 ตารางสรุปงบการเงิน

1.  ตารางแสดงรายการงบดุล งบกำไรขาดทุน และ งบกระแสเงินสด
    โดยเปรียบเทียบในระยะเวลา 2 ปี

งบดุล

บริษัท เอสวีไอ จำกัด (มหาชน)

ณ วันที่ 31 ธันวาคม

(หน่วย: บาท)

[]

งบดุล (ต่อ)

  บริษัท เอสวีไอ จำกัด (มหาชน)

  ณ วันที่ 31 ธันวาคม (หน่วย: บาท)

  []

งบกำไรขาดทุน

บริษัท เอสวีไอ จำกัด (มหาชน) สำหรับปีสิ้นสุดวันที่ 31 ธันวาคม

(หน่วย : บาท)

  []

งบกระแสเงินสด

บริษัท เอสวีไอ จำกัด (มหาชน) สำหรับปีสิ้นสุดวันที่ 31 ธันวาคม

(หน่วย : บาท)

[]

งบกระแสเงินสด (ต่อ)

บริษัท เอสวีไอ จำกัด (มหาชน) สำหรับแต่ละปี สิ้นสุดวันที่ 31 ธันวาคม

(หน่วย : บาท)

[]

ค่าตอบแทนของผู้สอบบัญชี

  สำนักงานสอบบัญชีของบริษัทฯ และบริษัทย่อยมี 3 แห่ง ดังนี้

1.  บริษัท สำนักงาน เอินส์ท แอนด์ ยัง จำกัด

เป็นผู้สอบบัญชีของบริษัท เอสวีไอ จำกัด (มหาชน) และ GLOBE VISION COMPANY LIMITED

ชื่อผู้สอบบัญชี : นางสาวรุ้งนภา เสิศสุวรรณกุล

เลขทะเบียนผู้สอบบัญชี : 3516

2.  Yau Wai Ching Certified Public Accountant.

เป็นผู้สอบบัญชีของ SVI CHINA LIMITED และ SHI WEI Electronics (Hong Kong)

ชื่อผู้สอบบัญชี : Yau Wai Ching

เลขทะเบียนผู้สอบบัญชี : P05128

3.  Moores Rowland

เป็นผู้สอบบัญชีของ SVI ELECTRONICS (TIANJIN) COMPANY LIMITED

ชื่อผู้สอบบัญชี : Calvin Yang และ Steven Jing

เลขทะเบียนผู้สอบบัญชี : 410000150001 (Calvin Yang), 410000010048 (Steven
Jing)

4.  Nejstgaard & Vetlov

เป็นผู้สอบบัญชีของ SVI A/S

ชื่อผู้สอบบัญชี : John Bagger - Petersen

  ในรอบบัญชีสิ้นสุด ณ วันที่ 31 ธันวาคม 2552 บริษัท เอสวีไอ จำกัด (มหาชน) และ บริษัทย่อย
  ได้จ่ายค่าตอบแทนผู้สอบบัญชีดังนี้

+-------------+--------+--------+--------+---------+--------+---------+
| ค่าตอบแทน    | บมจ.   | Globe  | SVI    | SVI     | SHI    | SVI A/S |
|             | เอสวีไอ | Vision | China  | Elec    | WEI    |         |
| ผู้สอบบัญชี     |        | Co.,   | Ltd.   | tronics | Elect  |         |
|             |        | Ltd.   |        | (T      | ronics |         |
| ปี 2552      |        |        |        | ianjin) |        |         |
|             |        |        |        |         | (Hong  |         |
|             |        |        |        | Co.,    | Kong)  |         |
|             |        |        |        | Ltd.    |        |         |
+-------------+--------+--------+--------+---------+--------+---------+
| ค่าสอบบัญชี    | 1,4    | 50,000 | 1      | 826,587 | 1      | 410,963 |
|             | 30,000 | บาท    | 10,675 | บาท     | 46,091 | บาท     |
|             | บาท    |        | บาท    |         | บาท    |         |
+-------------+--------+--------+--------+---------+--------+---------+
| ค่าตรว       | 2      | ไม่มี    | ไม่มี    | ไม่มี     | ไม่มี    | ไม่มี     |
| จสอบโครงการ | 50,000 |        |        |         |        |         |
|             | บาท    |        |        |         |        |         |
| ที่ได้รับส่ง     |        |        |        |         |        |         |
| เสริมการลงทุน |        |        |        |         |        |         |
+-------------+--------+--------+--------+---------+--------+---------+
| ค่าบริการอื่น   | ไม่มี    | ไม่มี    | ไม่มี    | ไม่มี     | ไม่มี    | ไม่มี     |
+-------------+--------+--------+--------+---------+--------+---------+
| ค่าบ         | ไม่มี    | ไม่มี    | ไม่มี    | ไม่มี     | ไม่มี    | ไม่มี     |
| ริการอื่นที่จะต้อ |        |        |        |         |        |         |
| งจ่ายในอนาคต |        |        |        |         |        |         |
+-------------+--------+--------+--------+---------+--------+---------+